राजसमंद। बहुजन समाज पार्टी जिला शाखा की बैठक जल चक्की स्थित होटल राजमहल में जिलाध्यक्ष चंादमल पहाडिय़ा की अध्यक्षता में सम्पन्न हुई। बैठक में मुख्य अतिथि प्रदेशाध्यक्ष सुमरत सिंह, विशिष्ठ अतिथि पुखराज पाटीदार थे। बैठक में प्रदेशाध्यक्ष ने कांग्रेस व भाजपा का गरीब किसान, मजदूर व बेरोजगार लोगों को बर्बाद करने का षडय़ंत्र बताते हुए बसपा पार्टी के लोगों को स्वाभिमान से जीने का आह्वान किया। पाटीदार ने जिले के संगठन को मजबूत करने का आह्वान किया साथ ही कार्यकारिणी का विस्तार करते हुए विधानसभा अध्यक्ष हरीश मेघवाल, महासचिव जगदीशचन्द्र रेगर, तोलीराम मेघवाल, प्रकाश रेगर, कोषाध्यक्ष गोवर्धनलाल मेघवाल, नारायण सालवी, महासचिव अर्जुन वर्मा, बालूसिंह रावत को जिला उपाध्यक्ष नियुक्त किया गया।